b"\n_START_ARTICLE_\nFundaci\xc3\xb3 Bonanit\n_START_SECTION_\nServeis\n_START_PARAGRAPH_\nEls sense sostre reben allotjament, higiene personal, rentada de la roba i servei de consigna. Des de la seva fundaci\xc3\xb3 fins a l'abril del 2013 la fundaci\xc3\xb3 ha at\xc3\xa8s a 1.874 persones que han fet 21.409 pernoctacions a les pensions Carmen i Alhambra.  L'entitat tamb\xc3\xa9 ofereix ajuts puntuals a les fam\xc3\xadlies m\xc3\xa9s necessitades._NEWLINE_Els acollits tamb\xc3\xa9 gaudeixen de menjar. De l'esmorzar se'n fa c\xc3\xa0rrec C\xc3\xa0ritas a trav\xc3\xa9s de la iniciativa anomenada Caf\xc3\xa8 i Caliu de la Casa de Sant Auturi, del dinar calent al restaurant Zanz\xc3\xadbar se n'encarrega l'Ajuntament de Tarragona i del sopar el Complex Educatiu de Tarragona."